techiaith/cofnodycynulliad_en-cy huggingface dataset:
English: It's difficult to provide a figure because it depends on the individual, of course, but she does ask an important question. This is tied up, as she will know, in the Misuse of Drugs Act 1971, which is not devolved, either in Wales or in Scotland. So, there are issues there that surround the ability of practitioners to prescribe drugs that are caught up in that Act. We know that cannabis derivatives can play a role in treating some medical conditions. That's why Sativex, of course, is available in Wales. I can say that, on 18 June, the Home Office Minister Nick Hurd, assuming he is still the Home Office Minister, announced plans to establish an expert clinicians panel, led by the UK chief medical officer, to advise Ministers on any applications to prescribe cannabis-based medicines. That panel will consider the merits of each individual case and make a clinical assessment of an exceptional and unmet clinical need. Now, what is not clear to us at the moment is how that will affect us in terms of prescribing. However, the chief pharmaceutical officer, Andrew Evans, is a non-voting member of the panel. So, even though we're talking about a devolved area, because the misuse of drugs isn't a devolved area, we need to make sure that restrictions are removed from London in order for us to be able to prescribe here in Wales. But I do hope that there is a proper examination of the possibilities of cannabis oil and what it might deliver for the welfare of some patients.
Welsh: Mae'n anodd rhoi ffigur oherwydd mae'n dibynnu ar yr unigolyn, wrth gwrs, ond mae hi'n gofyn cwestiwn pwysig. Mae hyn yn gysylltiedig, fel y bydd hi'n gwybod, â Deddf Camddefnyddio Cyffuriau 1971, nad yw wedi ei datganoli, yng Nghymru nac yn yr Alban. Felly, mae materion yn y fan yna ynghylch gallu ymarferwyr i ragnodi cyffuriau sydd wedi eu cynnwys o dan y Ddeddf honno. Rydym ni'n gwybod y gall deilliadau canabis chwarae rhan wrth drin rhai cyflyrau meddygol. Dyna pam mae Sativex, wrth gwrs, ar gael yng Nghymru. Gallaf ddweud, ar 18 Mehefin, bod Gweinidog y Swyddfa Gartref Nick Hurd, gan dybio mai ef yw Gweinidog y Swyddfa Gartref o hyd, wedi cyhoeddi cynlluniau i sefydlu panel clinigwyr arbenigol, dan arweiniad prif swyddog meddygol y DU, i gynghori Gweinidogion ar unrhyw geisiadau i ragnodi meddyginiaethau seiliedig ar ganabis. Bydd y panel hwnnw'n ystyried rhinweddau pob achos unigol ac yn gwneud asesiad clinigol o angen clinigol eithriadol ac nas ddiwallwyd. Nawr, yr hyn nad yw'n eglur i ni ar hyn o bryd yw sut y bydd hynny'n effeithio arnom ni o ran rhagnodi. Fodd bynnag, mae'r prif swyddog fferyllol, Andrew Evans, yn aelod heb bleidlais o'r panel. Felly, er ein bod ni'n sôn am faes datganoledig, oherwydd nid yw camddefnyddio cyffuriau yn faes datganoledig, mae angen i ni wneud yn siŵr bod cyfyngiadau yn cael eu diddymu o Lundain fel y gallwn ni ragnodi yma yng Nghymru. Ond rwy'n gobeithio y bydd archwiliad priodol o bosibiliadau olew canabis a'r hyn y gallai ei ddarparu ar gyfer lles rhai cleifion.
English: Thank you very much. We, like every other constituency, are very proud of our heritage, and there are a number of exciting plans afoot at the moment to reopen Marquess of Anglesey's Column in Llanfairpwllgwyngyll and to reopen the Amlwch train line. There are a number of proposals already in operation to celebrate our industrial and transport heritage - I'm thinking about the Copper Kingdom in Amlwch and the Breakwater park in Holyhead. But another important proposal, and one that needs the help of the Welsh Government, is to open the museum telling the story of the bridges in Menai Bridge. Now, there was a blow to that particular programme recently when the trust heard that they wouldn't qualify for funding for the Building for the Future programme. I hope that you as First Minister would agree with me that this is a very good time to look at investing in such a museum, given the steps that have been taken towards dualling the Britannia bridge, and I would be grateful for some support from you as First Minister, and that you, in collaboration with the Minister for heritage, can look at every possible alternative means of investing in this project, which would be a crown on the recent development of Menai Bridge.
Welsh: Diolch yn fawr iawn. Rydym ni, fel pob etholaeth, rwy'n gwybod, yn falch iawn o'n treftadaeth. Mae yna nifer o gynlluniau cyffrous ar y gweill ar hyn o bryd i ailagor Tŵr Marcwis, er enghraifft, yn Llanfairpwllgwyngyll, ac i ailagor llinell drên Amlwch. Mae yna sawl cynllun eisoes yn gweithredu i ddathlu ein treftadaeth ddiwydiannol a thrafnidiaeth - rwy'n meddwl am y Deyrnas Gopr yn Amlwch a pharc y Morglawdd yng Nghaergybi. Ond, un cynllun pwysig iawn arall, ac un sydd angen help Llywodraeth Cymru, ydy hwnnw i agor amgueddfa yn dweud hanes y pontydd ym Mhier y Tywysog ym Mhorthaethwy. Wel, mi oedd yna ergyd i'r cynllun hwnnw yn ddiweddar pan glywodd yr ymddiriedolaeth nad oedden nhw'n gymwys am arian o raglen Adeiladu ar gyfer y Dyfodol. Rwy'n gobeithio y byddwch chi fel Prif Weinidog yn cytuno â fi bod hwn yn amser da iawn i edrych ar fuddsoddi mewn amgueddfa o'r fath, o ystyried y camau sy'n cael eu cymryd tuag at ddeuoli Pont Britannia, ac mi fyddwn i'n ddiolchgar iawn am air o gefnogaeth gennych chi fel Prif Weinidog y gallwch chi, mewn cydweithrediad â'r Gweinidog dros dreftadaeth, edrych ar bob modd posib arall o fuddsoddi yn y cynllun hwn, a fyddai'n goron, yn wir, yn natblygiad diweddar tref Porthaethwy.
English: Of course, we always, when the money is available, wish to invest in important heritage projects, One example, of course, is Llys Rhosyr and the fact that we want people to visit there and understand the heritage and history of the area. But any kind of bid would have to be submitted to the Government to see in which way we could support that bid.
Welsh: Rydym wastad, wrth gwrs, yn edrych i fuddosoddi, pan mae'r arian ar gael, mewn prosiectau treftadaeth sydd yn bwysig. Un enghraifft yw Llys Rhosyr, a'r ffaith ein bod ni'n moyn sicrhau bod pobl yn mynd yna, yn deall treftadaeth yr ardal a hanes yr ardal. Ond, wrth gwrs, byddai unrhyw fath o fìd yn gorfod dod i'r Llywodraeth er mwyn gweld ym mha ffordd y gallwn ni gefnogi'r bìd yna.
English: Of course, Ynys Môn/Anglesey is an incredible place and its history goes back a long way. How do you think we can incorporate into the promotion of that island the period when it was the Rome of the juridic world, the fact that it was on the Roman imperial trading route even before Rome conquered this island, its wonderful Arthurian links and its links to the legends of Avalon and Avallach, the fact that it was occupied by the Vikings - half of it was occupied by the Vikings for two centuries, having a massive impact on local culture and dislocation at the time - and much more, aligned to the history we hear much more about as well?
Welsh: Wrth gwrs, mae Ynys Môn yn lle anhygoel ac mae ei hanes yn mynd yn ôl ymhell iawn. Sut ydych chi'n credu y gallwn ni gynnwys yn neunydd hyrwyddo'r ynys honno y cyfnod pan mai hi oedd Rhufain y byd cyfreithyddol, y ffaith ei bod ar y llwybr masnachu ymerodrol Rhufeinig hyd yn oed cyn i Rufain oresgyn yr ynys hon, ei chysylltiadau Arthuraidd gwych a'i chysylltiadau â chwedlau Afallon ac Afallach, y ffaith iddi gael ei meddiannu gan y Llychlynwyr - meddiannwyd hanner yr ynys gan y Llychlynwyr am ddwy ganrif, gan gael effaith enfawr ar ddiwylliant lleol a dadleoliad ar y pryd - a llawer mwy, yn cyd-fynd â'r hanes yr ydym ni'n clywed llawer mwy amdano hefyd?
English: If the Member was taken by surprise by that question, he did a sterling job, I must say, of selling Anglesey as a result of what he has said. It's hugely important for us to ensure that people visit all parts of Wales to understand the rich history that we have. I know, for example, if we talk about Llys Rhosyr, which I mentioned earlier on, that the Minister is preparing - or Cadw, rather, is preparing a leaflet at the request of the Minister on the castles and the sites of the lords and princes of Wales, and that will include Llys Rhosyr as well. It's part of our history that I think has been neglected, actually, over the years, because we know that Welsh history was not well taught in schools for many, many years and in some ways, as a nation, we're not well aware of our own history. So, all that we can do to encourage not just our own people but others as well to understand more of our medieval history, I think, is something to be welcomed.
Welsh: Os cafodd yr Aelod ei synnu gan y cwestiwn yna, fe wnaeth waith rhagorol, mae'n rhaid i mi ddweud, o werthu Ynys Môn o ganlyniad i'r hyn a ddywedodd. Mae'n hynod bwysig i ni sicrhau bod pobl yn ymweld â phob rhan o Gymru i ddeall yr hanes cyfoethog sydd gennym ni. Gwn, er enghraifft, os byddwn ni'n siarad am Lys Rhosyr, y cyfeiriais ato'n gynharach, bod y Gweinidog yn paratoi - neu mae Cadw, yn hytrach, yn paratoi taflen ar gais y Gweinidog ar gestyll a safleoedd arglwyddi a thywysogion Cymru, a bydd hynny'n cynnwys Llys Rhosyr hefyd. Mae'n rhan o'n hanes y credaf sydd wedi ei hesgeuluso, a dweud y gwir, dros y blynyddoedd, oherwydd rydym ni'n gwybod na chafodd hanes Cymru ei addysgu'n dda mewn ysgolion am flynyddoedd maith, ac mewn rhai ffyrdd, fel cenedl, nid ydym ni'n ymwybodol iawn o'n hanes ein hunain. Felly, mae popeth y gallwn ni ei wneud i annog nid yn unig ein hunain ond eraill hefyd i ddeall mwy am ein hanes canoloesol, rwy'n credu, yn rhywbeth i'w groesawu.
English: Yes. The national transport finance plan, last updated in 2017, sets out an ambitious programme of road, rail, bus and active travel improvements.
Welsh: Gwnaf. Mae'r cynllun cyllid trafnidiaeth cenedlaethol, a ddiweddarwyd ddiwethaf yn 2017, yn nodi rhaglen uchelgeisiol o welliannau i ffyrdd, rheilffyrdd, bysiau a theithio llesol.
English: Thank you, First Minister. One of the schemes that the Welsh Government, via the Vale of Glamorgan Council, is promoting is the new road from the Miskin junction, as it's known, in the Vale of Glamorgan to Sycamore Cross. Can the First Minister confirm that if this project is to go ahead it will require Welsh Government funded money to be made available for its construction and that that money is within the budget as currently laid out?
Welsh: Diolch, Prif Weinidog. Un o'r cynlluniau y mae Llywodraeth Cymru yn eu hyrwyddo, trwy Gyngor Bro Morgannwg, yw'r ffordd newydd o gyffordd Meisgyn, fel y'i gelwir, ym Mro Morgannwg i Sycamore Cross. A all y Prif Weinidog gadarnhau os bydd y prosiect hwn yn mynd rhagddo y bydd angen i arian gan Lywodraeth Cymru fod ar gael i'w adeiladu a bod yr arian hwnnw o fewn y gyllideb fel y mae wedi ei phennu ar hyn o bryd?
English: Well, where we are at the moment is that we allocated a £60,000 grant to the council in 2017 to undertake an appraisal for the provision of those improvements. We commissioned Peter Brett Associates to assess the case for change for addressing connectivity issues for strategic employment sites in the Vale. Things are at a very, very early stage at the moment. I understand the council itself has extended the consultation until 17 July. So, any comments, of course, should be directed to the council, but inevitably, if it was to move ahead, it would be a large project, and it's difficult to see how the Vale of Glamorgan could finance such a project itself.
Welsh: Wel, y sefyllfa ar hyn o bryd yw ein bod ni wedi dyrannu grant o £60,000 i'r cyngor yn 2017 i gynnal gwerthusiad ar gyfer darparu'r gwelliannau hynny. Comisiynwyd Peter Brett Associates gennym i asesu'r achos dros newid ar gyfer mynd i'r afael â materion cysylltedd ar gyfer safleoedd cyflogaeth strategol yn y Fro. Mae pethau ar gam cynnar iawn, iawn ar hyn o bryd. Rwy'n deall bod y cyngor ei hun wedi ymestyn yr ymgynghoriad hyd at 17 Gorffennaf. Felly dylid cyfeirio unrhyw sylwadau, wrth gwrs, at y cyngor, ond yn anochel, pe byddai'n symud yn ei flaen, byddai'n brosiect mawr, ac mae'n anodd gweld sut y gallai Bro Morgannwg ariannu prosiect o'r fath ei hun.
English: Yes. Betsi Cadwaladr university health board offers women from the north a full range of maternity services from birth at home or in hospital, including both midwifery and obstetric-led care and specialist facilities, and these services have been supported by the Welsh Government's £18 million investment in the sub-regional neonatal intensive care centre, which became operational last month.
Welsh: Gwnaf. Mae bwrdd iechyd prifysgol Betsi Cadwaladr yn cynnig ystod lawn o wasanaethau mamolaeth i fenywod o'r gogledd o enedigaeth yn y cartref neu yn yr ysbyty, gan gynnwys gofal a arweinir gan fydwreigiaeth ac obstetreg a chyfleusterau arbenigol, a chefnogwyd y gwasanaethau hyn gan fuddsoddiad £18 miliwn Llywodraeth Cymru yn y ganolfan gofal dwys newyddenedigol is-ranbarthol, a ddaeth yn weithredol fis diwethaf.
English: I'm very grateful for the fact that that service is available to people in my own constituency. The First Minister will be aware, however, that some people from north Wales avail themselves of maternity services in Chester at the Countess of Chester Hospital. There's been a recent scandal there with a nurse who has been arrested on suspicion of taking the lives of eight babies. Some parents in north Wales who have lost children are obviously very concerned about that news and want to have the deaths of their children investigated. What support is the Welsh Government putting in place for parents from north Wales who have lost children and are very concerned about the nature in which they were lost and whether there is an implication for them as a result of this ongoing investigation?
Welsh: Rwy'n ddiolchgar iawn am y ffaith bod y gwasanaeth hwnnw ar gael i bobl yn fy etholaeth i fy hun. Bydd y Prif Weinidog yn ymwybodol, fodd bynnag, bod rhai pobl o'r gogledd yn manteisio ar wasanaethau mamolaeth yng Nghaer yn Ysbyty Iarlles Caer. Bu sgandal diweddar yno gyda nyrs sydd wedi ei harestio ar amheuaeth o ladd wyth o fabanod. Mae rhai rhieni yn y gogledd sydd wedi colli plant yn amlwg yn bryderus iawn am y newyddion hynny ac eisiau gweld ymchwiliadau i farwolaethau eu plant. Pa gymorth mae Llywodraeth Cymru yn ei roi ar waith ar gyfer rhieni o'r gogledd sydd wedi colli plant ac sy'n bryderus iawn ynghylch y ffordd y'u collwyd a pha un a oes goblygiadau iddyn nhw o ganlyniad i'r ymchwiliad parhaus hwn?
English: Well, as the Member will understand, this is an ongoing police investigation. There's not a great deal I can say about it. What I can say is that should any Welsh residents have been involved in what has happened there, we would expect the health board to provide support to the families affected and to seek the appropriate assurances from the NHS trust concerned regarding any Welsh residents currently under their care.
Welsh: Wel, fel y bydd yr Aelod yn deall, mae hwn yn ymchwiliad gan yr heddlu sy'n parhau. Nid oes llawer iawn y gallaf i ei ddweud amdano. Yr hyn y gallaf ei ddweud yw pe byddai unrhyw drigolion Cymru wedi bod yn rhan o'r hyn sydd wedi digwydd yno, byddem ni'n disgwyl i'r bwrdd iechyd ddarparu cymorth i'r teuluoedd yr effeithir arnynt ac i geisio'r sicrwydd priodol gan yr ymddiriedolaeth GIG dan sylw ynghylch unrhyw drigolion Cymru y mae'n gofalu amdanynt ar hyn o bryd.
English: Diolch, Llywydd. There's one change to today's agenda. Later this afternoon I will be making a statement on the review of gender equality, otherwise business for the next three weeks is as shown on the business statement and announcement found amongst the meeting papers available to Members electronically.
Welsh: Diolch, Llywydd. Mae un newid i agenda heddiw. Yn ddiweddarach y prynhawn yma byddaf yn gwneud datganiad ar yr adolygiad o gydraddoldeb rhwng y rhywiau. Fel arall mae busnes ar gyfer y tair wythnos nesaf fel y'i dangosir ar y datganiad a chyhoeddiad busnes y gellir eu gweld ymhlith papurau'r cyfarfod sydd ar gael i'r Aelodau yn electronig.
English: Cabinet Secretary, may I ask for a statement from the Welsh Government on the Centre for Cities's report that says that the struggling city centres should end their dependency on retail by replacing shops with offices and housing? According to this report, offices in successful city centres like Bristol and Manchester made up two thirds of the commercial space available, and retail made 18 per cent of that. In Newport city centre, 54 per cent of commercial space was in retail, and 28 per cent of the shops are vacant. Also, the number of people living in Cardiff city centre, an increase of 88 per cent between 2002 and 2015. In Swansea city centre, 63 per cent over the same period. In Newport, an increase of only 20 per cent, Minister. Could we have a statement from the Welsh Government on the findings of this report, and on how we can breathe life back into cities and towns such as Newport, please?
Welsh: Ysgrifennydd y Cabinet, a gaf i ofyn am ddatganiad gan Lywodraeth Cymru ar yr adroddiad gan Centre for Cities sy'n dweud y dylai canol dinasoedd sy'n ei chael hi'n anodd roi diwedd ar eu dibyniaeth ar fanwerthu drwy newid siopau i swyddfeydd a thai? Yn ôl yr adroddiad hwn, mae swyddfeydd yng nghanol dinasoedd llwyddiannus fel Bryste a Manceinion yn ddwy ran o dair o'r gofod masnachol sydd ar gael, ac roedd manwerthu yn 18 y cant o hynny. Yng nghanol dinas Casnewydd, roedd 54 y cant o ofod masnachol yn lleoedd manwerthu, ac mae 28 y cant o'r siopau yn wag. Hefyd, mae nifer y bobl sy'n byw yng nghanol dinas Caerdydd wedi cynyddu gan 88 y cant rhwng 2002 a 2015. Canol dinas Abertawe, 63 y cant yn ystod yr un cyfnod. Yng Nghasnewydd, cynnydd o 20 y cant yn unig, Gweinidog. A gawn ni ddatganiad gan Lywodraeth Cymru ar ganfyddiadau'r adroddiad hwn, ac ar sut y gallwn ni roi bywyd yn ôl i ddinasoedd a threfi fel Casnewydd, os gwelwch yn dda?
English: Yes, a very interesting report, and a lot of work has been done on the changing nature of city centres. The Cabinet Secretary has made a number of contributions to that debate, and we've been working very hard with partners on the city deals in order to take account of what the Member is outlining, which is the fundamental change in the way that people shop, the effect of, obviously, internet shopping on retail space, and what needs to be done to make those vibrant places that people want to go to for something other than a retail experience. The Member has pointed out the findings of the report very much. I know the Cabinet Secretary's very well aware of them.
Welsh: Ie, adroddiad diddorol iawn, ac mae llawer o waith wedi'i wneud ar y ffordd y mae natur canol dinasoedd yn newid. Mae Ysgrifennydd y Cabinet wedi gwneud nifer o gyfraniadau at y ddadl honno, ac rydym ni wedi bod yn gweithio'n galed iawn gyda phartneriaid ar y bargeinion dinesig er mwyn ystyried yr hyn y mae'r Aelod yn ei amlinellu, sef y newid sylfaenol yn y ffordd y mae pobl yn siopa, yn amlwg, effaith siopa ar y rhyngrwyd ar ofod manwerthu, a'r hyn y mae angen ei wneud i sicrhau bod y lleoedd bywiog hynny y mae pobl eisiau mynd iddyn nhw yn rhywbeth heblaw profiad manwerthu. Mae'r Aelod wedi pwysleisio'n helaeth ar ganfyddiadau'r adroddiad. Gwn fod Ysgrifennydd y Cabinet yn ymwybodol iawn ohonyn nhw.
English: Llywydd, in time-honoured fashion, going in reverse order, I'll make sure that the Cabinet Secretary is aware of the issue, and finds out for the Member where he is on the response to his constituent's concerns. In terms of water, we have not yet got to the point that some of us remember from the long, hot summer of 1976. I have to say, many of my Cabinet colleagues, of course, were not born in that time, but, sadly, I was. But we are keeping - forgive the pun - a weather eye on it and I'm sure that the Minister will bring forward a statement if we get to the point where that's necessary. I don't want to jinx the lovely weather, Llywydd, as I've an important family wedding, for which I very much hope it will last until, just after recess. In terms of land management, obviously we are out to consultation, and the Cabinet Secretary, once we've had the consultation, will be coming back and giving us an outline of that consultation. The Member himself pointed out that there are a number of events over the summer where it will be discussed in some detail, and the time to bring a statement forward will be when we have the results of the consultation.
Welsh: Llywydd, yn ôl yr arfer traddodiadol, gan fynd o'r diwedd at yn ôl, byddaf yn gwneud yn siŵr bod Ysgrifennydd y Cabinet yn ymwybodol o'r mater, ac yn canfod ar ran yr Aelod sut y mae o arni o ran ei ymateb i bryderon ei etholwr. O ran dŵr, nid ydym ni eto wedi cyrraedd y sefyllfa y mae rhai ohonom ni yn ei chofio o haf hir, poeth 1976. Mae'n rhaid i mi ddweud, nad oedd llawer o fy nghyd-Aelodau yn y Cabinet, wrth gwrs, wedi eu geni bryd hynny, ond, yn anffodus, mi roeddwn i. Ond rydym ni'n cadw - maddeuwch y gair mwys - llygad tywydd arno ac rwy'n siŵr y bydd y Gweinidog yn cyflwyno datganiad os byddwn ni'n cyrraedd sefyllfa pan fydd angen gwneud rhywbeth. Nid wyf i eisiau amharu ar y tywydd hyfryd, Llywydd, gan fod gennyf briodas deuluol bwysig, ac rwy'n gobeithio'n fawr iawn y bydd yn para tan hynny, yn union ar ôl toriad yr haf. O ran rheoli tir, yn amlwg rydym ni mewn ymgynghoriad, a bydd Ysgrifennydd y Cabinet, ar ôl i ni gael yr ymgynghoriad, yn dod yn ôl ac yn rhoi amlinelliad o'r ymgynghoriad hwnnw. Nododd yr Aelod ei hun y bydd nifer o ddigwyddiadau yn ystod yr haf pryd y caiff ei drafod yn fanwl, a'r amser i ddod â datganiad ymlaen fydd pan fo gennym ni ganlyniadau'r ymgynghoriad.
English: Leader of the house, I'm particularly concerned to safeguard my constituents in the western part of the Vale of Glamorgan, where there's a long-standing practice of using the services of the Princess of Wales Hospital. Can you provide an update on the proposed health board boundary change in Bridgend? Secondly, I would be grateful if the leader of the house could confirm that the Welsh Government will respond, as a matter of urgency, to the report from the independent medicines and medical devices safety review, which has concluded that there must be an immediate pause on the use of surgical mesh for the treatment of stress urinary incontinence. You will know that I held a meeting last week of the Welsh mesh survivors group. Does this accord with a statement made by the Cabinet Secretary, Vaughan Gething, on 8 May, where he drew attention to his support for the National Institute for Health and Care Excellence new guidance in December last year, stating that transvaginal mesh repair for vaginal wall prolapse should only be used in the context of research? And also, in his statement, he stated his support for the recommendation from the working group that the NHS supports women with pelvic health problems, moving to a focus on prevention and conservative therapies, with surgical intervention as a last resort.
Welsh: Arweinydd y tŷ, rwy'n arbennig o bryderus i ddiogelu fy etholwyr yn rhan orllewinol Bro Morgannwg, lle ceir arfer hirsefydlog o ddefnyddio gwasanaethau ysbyty Tywysoges Cymru. A wnewch chi roi'r wybodaeth ddiweddaraf am y newid arfaethedig i ffin y Bwrdd Iechyd ym Mhen-y-bont ar Ogwr? Yn ail, byddwn i'n ddiolchgar pe gallai arweinydd y tŷ gadarnhau y bydd Llywodraeth Cymru yn ymateb, fel mater o frys, i adroddiad gan yr adolygiad annibynnol o ddiogelwch meddyginiaethau a dyfeisiau meddygol, sydd wedi dod i'r casgliad bod yn rhaid rhoi'r gorau i ddefnyddio rhwyll lawfeddygol i drin anymataliad wrinol straen ar unwaith. Byddwch chi'n gwybod y cynhaliais gyfarfod yr wythnos diwethaf y grŵp goroeswyr rhwyll Cymru. A yw hyn yn gydnaws â datganiad a wnaethpwyd gan Ysgrifennydd y Cabinet, Vaughan Gething, ar 8 Mai, pan dynnodd sylw at ei gefnogaeth ar gyfer canllawiau newydd y Sefydliad Cenedlaethol dros Ragoriaeth mewn Iechyd a Gofal ym mis Rhagfyr y llynedd, sy'n datgan na ddylid atgyweirio prolaps wal y wain â rhwyll drwy'r wain ond yng nghyd-destun ymchwil? A hefyd, yn ei ddatganiad, dywedodd ei fod yn cefnogi argymhelliad y gweithgor bod y GIG yn cefnogi menywod sydd â phroblemau iechyd pelfis, gan symud i ganolbwyntio ar atal a therapïau ceidwadol, gydag ymyrraeth lawfeddygol fel dewis olaf.